Ghid de utilizare WALKMAN
Imprimare
Prima pagină > Specificaţii > Ce sunt formatul şi rata de biţi? > Ce este formatul audio?

## Ce este formatul audio?

Ce este protecţia prin legislaţia privitoare la drepturile de autor?
Ce este rata de biţi?
Care este relaţia dintre rata de biţi, calitatea sunetului şi dimensiunea spaţiului de stocare?
Formatul audio se referă la metoda utilizată pentru a importa datele audio de pe Internet sau de pe CD-uri audio pe un computer, pentru salvarea acestora sub formă de fişier audio.
Printre formatele comune se numără MP3 şi WMA, etc.
MP3: MP3 (MPEG-1 Audio Layer3) este o tehnologie comună de compresie audio dezvoltată de către grupul de lucru MPEG din cadrul ISO (International Organization for Standardization).
MP3 poate comprima fişierele audio la circa 1/10 din dimensiunea fişierelor audio CD standard.
WMA: WMA (Windows Media Audio) este o tehnologie comună de compresie audio dezvoltată de către Microsoft Corporation. Formatul WMA generează sunete de aceeaşi calitate ca şi formatul MP3, cu o dimensiune mai redusă a fişierului.
AAC: AAC (Advanced Audio Coding) este o tehnologie comună de compresie audio dezvoltată de către grupul de lucru MPEG din cadrul ISO (International Organization for Standardization). Formatul AAC generează sunete de aceeaşi calitate ca şi formatul MP3, cu o dimensiune mai redusă a fişierului.
Linear PCM: Linear PCM este un format de înregistrare audio fără compresie digitală. Înregistrând cu acest format puteţi obţine o calitate de CD pentru sunet.
Sfat

- Pentru detalii privind formatele de fişier şi ratele de biţi acceptate, consultaţi [Detalii].

### Ce este protecţia prin legislaţia privitoare la drepturile de autor?

Anumitor fişiere cu muzică sau fişiere video, etc., pe care le achiziţionaţi de la un site care oferă servicii de descărcare a fişierelor muzicale etc., li se pot aplica tehnologii de control al accesului, precum criptarea, pentru a limita utilizarea şi duplicarea materialului, în conformitate cu legislaţia privitoare la drepturile de autor.

### Ce este rata de biţi?

Rata de biţi se referă la cantitatea de date utilizată pentru stocarea fiecărei secunde de sunet, exprimată în kbps (kilobiţi pe secundă), de exemplu, 64 kbps. În general, ratele de biţi mai ridicate asigură o calitate mai bună a sunetului, dar necesită un spaţiu de stocare mai mare pentru aceeaşi durată a secvenţei audio.

### Care este relaţia dintre rata de biţi, calitatea sunetului şi dimensiunea spaţiului de stocare?

În general, ratele de biţi mai ridicate asigură o calitate mai bună a sunetului, dar necesită un spaţiu de stocare mai mare pentru aceeaşi durată a secvenţei audio, deci puteţi stoca un număr mai redus de piese muzicale în player.
Ratele de biţi mai reduse permit stocarea unui număr mai mare de piese muzicale, dar la o calitate mai redusă a sunetului.
Notă

- Dacă importaţi o piesă muzicală de pe CD în computer la o rată redusă de biţi, nu puteţi îmbunătăţi calitatea sunetului piesei muzicale prin selectarea unei rate de biţi ridicate la transferul piesei din computer în player.

Sus