Ghid de utilizare WALKMAN
Imprimare
Prima pagină > Informaţii importante > Măsuri de precauţie > Atenţie

## Atenţie

Despre utilizare
Despre mediul în care se utilizează produsul
Despre manipularea playerului
Despre protejarea playerului contra umezelii

### Despre utilizare

Descrierile de mai jos sunt importante pentru utilizarea playerului. Asiguraţi-vă că respectaţi instrucţiunile de mai jos.

- Nu atingeţi bateria reîncărcabilă cu mâinile goale dacă aceasta prezintă scurgeri. Deoarece este posibil să rămână lichid de baterie în player, consultaţi cel mai apropiat distribuitor Sony dacă bateria prezintă scurgeri. Dacă lichidul vă pătrunde în ochi, nu vă frecaţi la ochi, deoarece acest lucru poate provoca orbirea. Spălaţi-vă ochii cu apă curată şi consultaţi un medic.
  De asemenea, dacă lichidul vă pătrunde în corp sau pe haine, spălaţi imediat zona afectată de lichid. În caz contrar, se pot produce arsuri sau răniri. Dacă vă răniţi sau vă ardeţi cu lichid de la baterie, consultaţi un medic.

- Dacă playerul determină interferenţe la recepţia radio sau TV, opriţi playerul şi îndepărtaţi-l de radio sau de televizor.

- În condiţii de aer deosebit de uscat, puteţi auzi un uşor ţiuit. Acesta este un rezultat al electricităţii statice acumulate în corp şi nu reprezintă o funcţionare defectuoasă a playerului.
  Efectul poate fi redus la minimum prin purtarea de haine confecţionate din materiale naturale.

- Când utilizaţi o curea (neinclus), evitaţi prinderea acesteia de obiectele pe lângă care treceţi. Mai mult, aveţi grijă să nu balansaţi playerul ţinându-l de curea, pentru a nu lovi alte persoane.

- Abţineţi-vă să utilizaţi playerul, respectând indicaţiile personalului de zbor, în timpul decolării sau aterizării cu o aeronavă.

- Dacă vedeți fulgere sau auziți tunete, scoateţi imediat căştile şi încetaţi utilizarea playerului.

- Dacă aveţi o reacţie alergică la căştile furnizate, încetaţi imediat utilizarea acestora şi contactaţi un medic.

### Despre mediul în care se utilizează produsul

- Nu utilizaţi niciodată playerul în locaţii unde va fi expus la valori extreme de lumină, temperatură, umezeală sau vibraţii. De asemenea, nu expuneţi niciodată playerul la temperaturi ridicate, de exemplu într-un autovehicul parcat la soare sau în lumină solară directă. Playerul se poate decolora, deforma sau deteriora.

- Nu lăsaţi playerul într-un loc expus la praf în exces.

- Nu lăsaţi playerul pe o suprafaţă instabilă sau într-o poziţie înclinată.

### Despre manipularea playerului

- Când deconectaţi căştile de la player, ţineţi de fişa căştii pentru a o deconecta. Tragerea de firul căştii poate cauza deteriorarea firului căştii.

- Nu apăsaţi puternic pe suprafaţa ecranului LCD. Acest lucru poate duce la distorsionarea culorilor sau a luminozităţii sau la funcţionarea defectuoasă a ecranului cu cristale lichide.

- Când utilizaţi playerul, amintiţi-vă să urmaţi măsurile de precauţie de mai jos, pentru a evita îndoirea carcasei sau funcţionarea defectuoasă a playerului.

- Aveţi grijă să nu vă aşezaţi atunci când playerul se află în buzunarul de la spate.

- Aveţi grijă să nu introduceţi playerul într-o geantă cu cablul de căşti înfăşurat în jurul său şi apoi să supuneţi geanta la un impact puternic.

### Despre protejarea playerului contra umezelii

- Nu expuneţi playerul la acţiunea apei. Playerul nu este impermeabil. Nu uitaţi să respectaţi măsurile de precauţie de mai jos.

- Aveţi grijă să nu scăpaţi playerul într-o chiuvetă sau în alt recipient umplut cu apă.

- Nu utilizaţi playerul în locaţii cu umezeală sau în condiţii meteorologice nefavorabile, de exemplu în condiţii de ploaie sau ninsoare.

- Nu umeziţi playerul.
  Dacă atingeţi playerul cu mâinile ude sau îl introduceţi într-un articol de îmbrăcăminte umed, este posibil ca playerul să se umezească, ceea ce poate provoca funcţionarea defectuoasă a acestuia.

Sus