Ghid de utilizare WALKMAN
Imprimare
Prima pagină > Modul de utilizare a software-ului > Windows Media Player > Transferul fişierelor muzicale folosind Windows Media Player

## Transferul fişierelor muzicale folosind Windows Media Player

Puteţi folosi aplicaţia Windows Media Player pentru a transfera fişiere muzicale de la computer la player.
Notă

- Dacă aplicaţia Content Transfer porneşte automat după conectarea playerului la computer cu ajutorul cablului USB (inclus), închideţi sau ignoraţi opţiunea Content Transfer, deoarece Content Transfer nu trebuie folosită. Pentru detalii privind setarea pornirii automate a aplicaţiei Content Transfer, consultaţi sistemul Ajutor din Content Transfer.

Sfat

- Pentru detalii despre utilizare sau asistenţă privind Windows Media Player, consultaţi informaţiile despre Windows Media Player din următorul site Web:
  http://support.microsoft.com/

1. Porniţi aplicaţia Windows Media Player, apoi conectaţi playerul la computer folosind cablul USB (inclus).

Introduceţi conectorul cablului USB în player, cu marcajul îndreptat în sus.
Apare fereastra [Instalare dispozitiv].

1. Faceţi clic pe [Revocare].

Închideţi fereastra de redare automată, dacă aceasta apare, făcând clic pe [Revocare] sau pe pictograma Închidere.

- Dacă faceţi clic pe [Terminare] în loc de [Revocare], toate datele din biblioteca Windows Media Player sunt copiate automat în player. Dacă dimensiunea datelor din bibliotecă este mai mare decât spaţiul disponibil pentru stocare pe player, procesul de copiere nu va începe.

- Puteţi deschide oricând fereastra [Instalare dispozitiv]. Pentru a o deschide, faceţi clic pe butonul din dreapta pe [WALKMAN] în partea stângă a ferestrei Windows Media Player, apoi faceţi clic pe [Configurare sincro].

1. Faceţi clic pe fila [Sincronizare] în fereastra Windows Media Player.

1. Glisaţi şi fixaţi piesele muzicale dorite în Sync List (Lista de sincronizare) din partea dreaptă a ferestrei.

Piesele muzicale sunt adăugate la Sync List (Lista de sincronizare).

1. Faceţi clic pe [Start sincro] pentru a începe sincronizarea.

Când se finalizează sincronizarea, în Sync List apare un mesaj prin care vi se confirmă că puteţi deconecta playerul. După terminare, închideţi aplicaţia Windows Media Player şi deconectaţi playerul de la computer.
Subiecte conexe
Despre software
Importarea fişierelor muzicale de pe CD-uri folosind Windows Media Player
Transferul fişierelor muzicale folosind Content Transfer
Transferul fişierelor muzicale folosind Windows Explorer
Redarea muzicii
Sus